Putrajaya

Putrajaya er administrativ hovudstad i Malaysia. Han er ein planlagd by grunnlagd 19. oktober 1995 etter at regjeringa vedtok å flytta frå Kuala Lumpur, som framleis er offisiell og lovgjevande hovudstad i landet. Putrajaya fekk status som føderalt territorium den 1. februar 2001. Ved folketeljinga i 2010 hadde byen 67 964 innbyggjarar.Department of Statistics, Malaysia; Population and Housing Census of Malaysia 2010, Preliminary Count Report (pdf-fil)  Lesen for Svensk Wikipedia 7. januar 2010. 

Byen har namn etter den første statsministeren i Malaysia, Tunku Abdul Rahman Putra. Putra betyr 'prins' på malayisk og jaya betyr 'siger' eller 'suksess'. Byen blei laga på ein stad som då heitte  Prang Besar under statsminister Mahathir Mohamad. 

Putrajaya ligg mellom Kuala Lumpur og Kuala Lumpur internasjonale flyplass i eit område som blir kalla Multimedia Super Corridor (MSC). Byområdet har ei flatevidd på 49,31 kvadratkilometer, og er planlagd å ha eit folketal på 320 000. Sentralt i byen ligg ein kunstig innsjø, Putrajaya-sjøen. Byen har også mange grøne parkar.

 Kjelder 

Denne artikkelen bygger på «Putrajaya» frå ,  den 21. februar 2013.  

 Bakgrunnsstoff 

Kategori:Byar i Malaysia
Kategori:Hovudstader i Asia
Kategori:Kuala Lumpur
Kategori:Planlagde byar
Kategori:Skipingar i 1995